Progressivitet

Progressivitet eller progressivisme er en politisk innstilling som bygger på en fremskrittsidé, at mennesker og samfunn kan og vil forbedres.

Progressive ideer kan i store trekk føres tilbake til opplysningstiden. Mens antikkens tenkere for det meste hadde et syklisk historiesyn, hadde opplysningstenkerne et lineært historiesyn. De færreste progressive tror på en jevn, uavbrutt forbedring av menneskeheten, men mange progressive tenkere leser historien som en langsom fortelling om fremskrittet.

Mange politiske og sosiale reformbevegelser springer ut av denne tanken. «Den progressive bevegelsen» har fått en enda mer spesifikk betydning i amerikansk politikk, der den har båret et ønske om sosial rettferdighet, og at staten skal representere den jevne amerikaner og strebe etter «det felles gode».

Referanser 

Politiske ideologier